Hacı Bədəl körpüsü

Hacı Bədəl körpüsü — Qubadlı rayonunun Dəmirçilər kəndində yerləşən tağsız körpü.

XIХ əsrdə Dəmirçilər kənd sakini, mötəbər insan, şer yazmaqda fitri istedad sahibi olan Hacı Bədəl tərəfindən Ağa çayı üzərində tikilmişdir.

Körpünün inşasında put daşdan (xüsusi bəzək vurmaqla) əhəng və yumurta sarısından istifadə olunmuşdur. Bu körpü 15 kəndin Qubadlı rayonunun mərkəzi ilə əlaqəsini bərpa etmişdir. Körpünün son dərəcə maraqlı arxitekturası vardır. Belə ki, körpü kükrəyən, yaz gələndə yerə-göyə sığmayan, hər an kükrəyib daşan dağ çayının (Ağa çayı) üstündə salınmışdır. Heç vaxt ram olunmayan, dəlisov dağ çayının üstündə salındığından körpü tağbənd formasında idi. Onun ortasında dayaqlar qoyulmamışdı. Belə etməkdə məqsəd kükrəyib daşan dağ çayının maneəsiz axını üçün idi.

Bu tarixi abidə də 31 avqust 1993-cü ilə qədər olduğu kimi qalırdı. Körpü Azərbaycan Respublikası Mədəniyyət və Turizm Nazirliyi tərəfindən qeydə alınıb.

 İstinadlar 

 Mənbə 
Qubadlı rayonunun tarixi abidələri

Kateqoriya:Azərbaycandakı körpülər
Kateqoriya:Qubadlı rayonu
Kateqoriya:Qubadlı rayonunun abidələri